กวดขันตลาดป้องกันโควิด กทม.สั่ง 50 เขตคุมเข้ม
เมื่อวันที่ 21 เม.ย. เวลา 10.00 น. นางศิลปสวย ระวีแสงสูรย์ ปลัดกรุงเทพมหานคร ไปตรวจติดตามการป้องกันการแพร่ระบาดของเชื้อไวรัสโควิด-19 ภายในตลาด 3 แห่ง ประกอบด้วย 1.ตลาดวัฒนานันท์ เขตดอนเมือง 2.ตลาดโกสุม เขตดอนเมือง และ 3.ตลาดบองมาร์เช่ มาร์เกต พาร์ก เขตจตุจักรนางศิลปสวยกล่าวว่า จากสถานการณ์การระบาดของโรคติดเชื้อไวรัสโคโรนา 2019 หรือโควิด-19 กทม.มีความห่วงใยในสุขอนามัยของประชาชน โดยเฉพาะในบริเวณพื้นที่ที่มีประชาชนมารวมตัวกันเป็นจำนวนมาก อาทิ ตลาดสด ตลาดนัด จึงได้ลงพื้นที่ตรวจติดตามการป้องกันการแพร่ระบาดของเชื้อไวรัสโควิด-19 บริเวณตลาดวัฒนานันท์ ตลาดโกสุม เขตดอนเมือง และตลาดบองมาร์เช่ มาร์เกต พาร์ก เขตจตุจักร ภาพรวมพบว่า ตลาดทั้ง 3 แห่งมีการกำหนดทางเข้า-ออกตลาด มีการคัดกรอง การตรวจวัดไข้ การเว้นระยะห่างส่วนบุคคล จัดวางเจลแอลกอฮอล์ และอ่างสำหรับล้างมือให้บริการแก่ประชาชน กทม.ขอขอบคุณเจ้าของตลาดและผู้ค้าที่ให้ความร่วมมือเป็นอย่างดี นับเป็นตัวอย่างที่ดีให้แก่ตลาดอื่นๆทั้งนี้ ในพื้นที่กรุงเทพฯมีตลาดที่จดทะเบียนอยู่ประมาณ 300 กว่าแห่ง รวมทั้งยังมีตลาดนัดช่วงเวลาเช้าหรือเย็นในวันเสาร์-อาทิตย์อีกจำนวนหนึ่ง จึงได้มอบหมายให้ 50 สำนักงานเขตประชาสัมพันธ์ขอความร่วมมือผู้ประกอบการตลาดในพื้นที่ดูแลรักษาความสะอาดในตลาดให้ถูกสุขลักษณะตามคำแนะนำของสำนักอนามัย และปฏิบัติตามประกาศกรุงเทพมหานครโดยเคร่งครัด โดยเน้นย้ำให้ดำเนินตามมาตรการจัดระเบียบตลาดสด ตลาดนัด เพื่อลดความเสี่ยงแพร่เชื้อไวรัสโควิด-19 อาทิ กำหนดทางเข้าออกตลาดเป็นทางเดียว จัดวางเจลแอลกอฮอล์ล้างมือตามจุดต่างๆภายในตลาด กำหนดระยะห่างระหว่างผู้ประกอบการค้าและประชาชนผู้มาใช้บริการภายในตลาด รวมทั้งขอให้แนะนำผู้ประกอบการค้าและประชาชนผู้ใช้บริการให้สวมใส่หน้ากากอนามัยทุกครั้งที่เข้าตลาด และติดตั้งสื่อประชาสัมพันธ์ภายในบริเวณตลาด เพื่อแนะนำวิธีปฏิบัติตัวที่ถูกต้อง นอกจากนี้ ขอให้ล้างทำความสะอาดตลาดด้วยน้ำยาฆ่าเชื้อเพื่อ ทำความสะอาด รวมถึงดำเนินการล้างทำความ สะอาดถังขยะเป็นประจำทุกวัน เพื่อเป็นการป้องกันและลดความเสี่ยงการติดเชื้อไวรัสโควิด-19 ด้วย.
จากสถานการณ์การระบาดของโรคติดเชื้อไวรัสโคโรนา 2019 หรือโควิด-19 กทม.มีความห่วงใยในสุขอนามัยของประชาชน โดยเฉพาะในบริเวณพื้นที่ที่มีประชาชนมารวมตัวกัน
โควิด-19,ไวรัสโคโรนา,COVID-19,กทม.,สำนักงานเขต กทม.,ปลัด กทม.,ข่าววันนี้